ঈদের পর কী ঘটবে রাজনীতিতে? | বাতায়ন | Jugantor
শুক্রবার, ২৪ নভেম্বর ২০১৭
ই-পেপার
ফনেটিক ইউনিজয়
সার্চ

আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
আনন্দ নগর
টিউটোরিয়াল
চিঠিপত্র
বাতায়ন
উপসম্পাদকীয়
বাংলার মুখ
নগর-মহানগর
আইটি বিশ্ব
জাতীয়
আন্তর্জাতিক
সম্পাদকীয়
খেলা
অর্থনীতি
সারা দেশ
বিনোদন
শিক্ষাঙ্গন
ফিচার
বিচ্ছু (২৫ জুন, ২০১৭)সাহিত্য সাময়িকী (১৬ জুন, ২০১৭)ইসলাম ও জীবন (২৩ জুন, ২০১৭)সুস্থ থাকুন (২৪ জুন, ২০১৭)সুরঞ্জনা (১৯ জুন, ২০১৭)অর্থনীতি (১৮ জুন, ২০১৭)তারাঝিলমিল (২২ জুন, ২০১৭)প্রতিমঞ্চ (২০ জুন, ২০১৭)স্বজন সমাবেশ (২১ জুন, ২০১৭)প্রকৃতি ও জীবন (২৪ জুন, ২০১৭)ঘরে বাইরে (২০ জুন, ২০১৭)পরবাস (১৭ জুন, ২০১৭)বৈশাখ সংখ্যা (১৪ এপ্রিল, ২০১৭)চাকরির খোঁজ (১৬ জুন, ২০১৭)স্বাধীনতা দিবস সংখ্যা (২৬ মার্চ, ২০১৭)আন্তর্জাতিক নারী দিবস (০৮ মার্চ, ২০১৭)আলোকচিত্রে মহান স্বাধীনতা দিবস (২৭ মার্চ, ২০১৭)আলোকচিত্রে বর্ষবরণ (১৬ এপ্রিল, ২০১৭)
দ্বিতীয় সংস্করণ
বিচ্ছু
প্রথম পাতা
শেষ পাতা
খেলা
খবর
দশ দিগন্ত
আনন্দ নগর
টিউটোরিয়াল
চিঠিপত্র
বাতায়ন
উপসম্পাদকীয়
বাংলার মুখ
নগর-মহানগর
আইটি বিশ্ব
আজকের পত্রিকা / বাতায়ন
আহমেদ সুমন    |
প্রকাশ : ২৫ জুন, ২০১৭ ০০:০০:০০ প্রিন্ট
ঈদের পর কী ঘটবে রাজনীতিতে?
বাংলায় একটি প্রবাদ আছে : ‘সুখে থাকতে ভূতে কিলায়’। বাংলা একাডেমির অভিধানে এর ব্যাখায় বলা হয়েছে, ‘সুখের মর্যাদা না বুঝে স্বেচ্ছায় দুঃখ বরণ করা।’ বাঙালি মাত্রই প্রযোজ্য ক্ষেত্রে এ প্রবাদটি ব্যবহার করে থাকেন। নিচের তিনটি ঘটনা প্রবাদটি মনে করিয়ে দেয়।
এক. বিএনপি ২০১৪ সালের ৫ জানুয়ারি অনুষ্ঠিত দশম জাতীয় সংসদ নির্বাচনে অংশগ্রহণ করেনি। নির্দলীয় নিরপেক্ষ সরকারের অধীনে নির্বাচনের দাবিতে বিএনপি ওই নির্বাচন প্রতিহত করতে চেয়েছিল, কিন্তু পারেনি। সরকার যখন কোনো কর্মসূচি বা এজেন্ডা বাস্তবায়নে মাঠে নামে, তখন বিরোধী দল সেখানে বাগড়া দিলেও সফল হওয়ার নজীর খুব কম। সরকারের নানা ধরনের ক্যারিকেচারে বিরোধী দলের পক্ষে পেরে ওঠা সম্ভব হয় না। বিএনপিও এখানে সেই সক্ষমতা দেখাতে পারেনি। ২০১৩ সালের শুরুতে বিএনপি নির্বাচনকালীন তত্ত্বাবধায়ক সরকার পুনঃপ্রবর্তনের দাবিতে আন্দোলন, দশম সংসদ নির্বাচন প্রতিরোধ, নির্বাচন বাতিল এবং সবশেষে সরকারের পদত্যাগের দাবিতে নানা ধরন ও কায়দার আন্দোলন করতে গিয়ে সরকারি দলের হামলা-মামলায় নাকাল হয়ে ঘরে ঢুকে যায়। বিএনপিদলীয় চেয়ারপারসনের গুলশান অফিস এবং নয়াপল্টনের দলীয় অফিস হয়ে ওঠে সরকারের বিরুদ্ধে বক্তব্য-বিবৃতির তীর্থস্থান। অনুন্নত ও উন্নয়নশীল দেশে রাজনৈতিক দলগুলো যেখানে আন্দোলনে রাজপথ সরব রাখে, সেখানে বিএনপি অফিসে বসে সরকারের বিরুদ্ধে বক্তব্য-বিবৃতি দেয়ায় তাদেরকে অনেক দায়িত্বশীল মন্ত্রী ও নেতার মুখ থেকে নানা টিপ্পনীও শুনতে হচ্ছে।
আমাদের সমাজে প্রচলিত আছে, ‘বিড়াল এমনিতে গাছে ওঠে না, দৌড়ানি খেলে গাছে ওঠে’। এই দৌড়ানি শুধু মানুষ নয়, অন্য প্রাণী দিলেও বিড়াল গাছে ওঠে। কাজেই বিএনপি যে এখন ঘর বা অফিস কেন্দ্রিক রাজনীতির চর্চা করছে, তার কার্যকরণ কারও অজানা নয়। দেশে এখন সরকারের দৃশ্যমান রাজনৈতিক প্রতিপক্ষ নেই। সভা-সমাবেশ, হরতাল-অবরোধ লোকচক্ষুর আড়ালে চলে যাচ্ছে। সরকার রাষ্ট্রপরিচালনা করছে সুখে-শান্তিতে। সুখ, শান্তি ও দুঃখে পরিবেশ-প্রকৃতি মাঝেমধ্যে সঙ্গী হয়। এবার বর্ষার শুরুতে পার্বত্য অঞ্চলে পাহাড় ধসের ঘটনায় শতাধিক মানুষের প্রাণহানি ঘটেছে। সরকারের প্রধান ব্যক্তি এ সময় রাষ্ট্রীয় সফরে ইউরোপ ছিলেন। বিএনপি ঘরে বসে এ নিয়ে নানা ধরনের তির্যক মন্তব্য করে। ঘটনাস্থলে না গিয়ে বিএনপির ওইসব তির্যক মন্তব্যে সরকারি দলও পাল্টা তীর ছুড়ে। ক্ষমতাসীন দলের নানা বিদ্রুপ শোনার পর বিএনপির মহাসচিব মির্জা ফখরুল ইসলাম আলমগীর পার্বত্য জেলা রাঙ্গামাটির দুর্গত মানুষের কাছে যেতে চেয়েছিলেন। কিন্তু তাকে যেতে দেয়া হয়নি। বাধাটি প্রশাসনের তরফ থেকে অবশ্য আসেনি। মির্জা ফখরুলের ওপর হামলা করা হয়। বিভিন্ন গণমাধ্যমের প্রতিবেদন বলা হয়, ক্ষমতাসীন দলের লোকজন মির্জা ফখরুল এবং তার সঙ্গে থাকা বিএনপির আরও কয়েকজন জ্যেষ্ঠ নেতার ওপর হামলা করার ফলে তারা চট্টগ্রামে ফিরে যেতে বাধ্য হন। হামলাটি কারা করেছে, তাদের দলীয় পরিচিতি নিয়ে কথা উঠেছে। এ হামলা যারাই করুক না কেন, এর দায় সরকার এড়াতে পারেনি।
বিগত বছরের ঈদ জনসাধারণের জন্য স্বস্তিদায়ক ছিল। আওয়ামী লীগ ও বিএনপি ঈদের পর কেউ কাউকে দেখে নেয়ার হুমকি-ধমকি দেয়নি। ঈদ-উত্তর কোনো পাল্টাপাল্টি কর্মসূচিও ছিল না। জনসাধারণ দেশের বাড়ি যাওয়া-আসা করেছে নির্বিঘ্নে। এবারও ‘হয়তো’ একই পরিস্থিতি বিরাজ করবে। হয়তো বলছি এজন্য যে, মির্জা ফখরুলের ওপর হামলার ঘটনায় বিএনপি ঢাকাসহ দেশের বিভিন্ন জেলা শহরে মানববন্ধন বা রাস্তার পাশে দাঁড়িয়ে থাকার মতো নিরুত্তাপ কর্মসূচি পালন করেছে। এ কর্মসূচির মাধ্যমে বিএনপি রাস্তায় নেমেছে মির্জা ফখরুলের ওপর হামলার ঘটনার মধ্য দিয়ে। জনসাধারণ এ হামলার ঘটনাকে নিন্দনীয় বলে মনে করছে। বিএনপি এখন ঈদের পর এ নিয়ে রাজপথে আবার আন্দোলন শুরু করার কথা ভাবছে। তবে বিএনপি রাস্তায় দাঁড়াতে পারবে কিনা, তা নিয়ে সন্দেহ আছে। কেননা দৌড়ানি সংস্কৃতি তো উবে যায়নি। যদি ঈদের পর বিএনপির রাজপথে দাঁড়ানোর সাহস হয়, সেটা মির্জা ফখরুলের ওপর হামলার ফিডব্যাক (ফলাবর্তন)হিসেবে চিহ্নিত হবে, যা সরকারি দলের নেতা-কর্মীদের ঘটানোর প্রয়োজন ছিল না।
দুই. প্রতি বছরই বাজেট প্রস্তুতকালে অর্থমন্ত্রী নতুন নতুন আয়ের উৎস খুঁজে বের করেন। যে কোনো নতুন নিয়ে আলোচনা-সমালোচনা স্বাভাবিক। একটু পুরনো হলে তা সহনীয় পর্যায়ে চলে আসে। ২০১৭-১৮ অর্থবছরের বাজেটে ব্যাংকে এক লাখ টাকা থাকলেই বিত্তশালী হিসেবে গণ্য করে সেই টাকার ওপর আবগারি শুল্ক নেয়ার মতো প্রস্তাবনা দিয়েছেন অর্থমন্ত্রী। সরকারের রাজস্ব আয়ের এটি একটি নতুন খাত। অর্থমন্ত্রীর এ প্রস্তাবনা ক্ষুব্ধ করে তুলেছে সাধারণ মানুষকে, যারা অনেক কষ্ট ও শ্রমের বিনিময়ে অর্জিত এক লাখ টাকা ব্যাংকে সঞ্চয় করেছেন। নির্বাচন সামনে না থাকলে সাধারণ মানুষের রাগ-অনুরাগে মন্ত্রীদের কিছু যায়-আসে না। জাতীয় সংসদ নির্বাচন আসন্ন। চলতি সংসদের পূর্ণ মেয়াদের এক-পঞ্চমাংশের কিছু বেশি বাকি আছে মাত্র। ২০১৮ সালের শেষদিকে আবার জনসাধারণের দুয়ারে ভোট চাইতে যেতে হবে। সম্ভবত এ বিষয়টি বিবেচনা করে সংসদে সরকারি ও বিরোধী দলের সংসদ সদস্যরা এক লাখ টাকার ওপর আবগারি শুল্কের বিরুদ্ধে একাট্টা হয়েছেন। চলতি বাজেট অধিবেশনে অর্থমন্ত্রী সরকারি-বেসরকারি সংসদ সদস্যদের তোপের মুখে যে পড়েছেন, গণমাধ্যমে প্রকাশিত অর্থমন্ত্রীর মলিন মুখ দেখলেই তা বোঝা যায়। অথচ বয়োজ্যেষ্ঠ ও বিদ্বান ব্যক্তি হিসেবে তিনি এতদিন ছিলেন সবার শ্রদ্ধার পাত্র। ঈদের পর চলতি বাজেট অধিবেশনের সমাপনী দিনে বাজেট পাস হবে। সরকারের পক্ষ থেকে ধারণা দেয়া হচ্ছে, সে সময় এক লাখ টাকার ওপর আবগারি শুল্ক প্রস্তাব প্রত্যাহার বা কমানো হতে পারে।
তিন. অনেকের ধারণা, সাম্প্রতিককালে রাজনৈতিক সংস্কৃতির অবনতি ঘটেছে। রাজনীতিকদের মধ্যে পারস্পরিক শ্রদ্ধা ও সম্মানবোধ, পরমতসহিষ্ণুতা উদ্বেগজনক হারে কমছে। সংবেদনশীলতার জায়গায় অসহনশীল আচার-আচরণ লক্ষ করা যাচ্ছে বেশি। রাজনৈতিক প্রতিপক্ষের ওপর হামলার অভিযোগ সরকারি দলের নেতাকর্র্মীদের বিরুদ্ধে উঠলে তা বেমালুম অস্বীকার করার রীতি আমাদের রাজনৈতিক সংস্কৃতির আরেকটি কদর্য দিক। এ সংস্কৃতির পরিবর্তন লক্ষ করা গেছে সরকারি দলের সাধারণ সম্পাদকের মন্তব্যে। ওবায়দুল কাদের হামলার ঘটনায় নিন্দা জানিয়ে জড়িতদের বিরুদ্ধে আইনগত ব্যবস্থা নেয়ার অভিপ্রায় ব্যক্ত করেছেন। তবে তার এই সাধুবাদযোগ্য মন্তব্যকে প্রশ্নবিদ্ধ করতে সময় লাগেনি। গণমাধ্যমে খবর বেরিয়েছে, ফখরুলের ওপর হামলার ঘটনায় মামলা করার পরদিনই সিএনজি অটোরিকশাকে ধাক্কা দেয়ার অভিযোগে ফখরুলের গাড়িবহরের প্রায় ‘সবাইকে’ অভিযুক্ত করে পাল্টা মামলা করা হয়েছে। অতএব যেখানে ছিলাম সেখানেই আছি!
আহমেদ সুমন : গবেষক ও বিশ্লেষক
asumanarticle@gmail.com
আরো পড়ুন
কমরেডের ইচ্ছামৃত্যু!
সৌদি আরবের সংস্কারে সৌদিরা কতটা খুশি
শীর্ষ খবর
সর্বশেষ খবর
জাতীয়
১১৩ শ্রমিকের মৃত্যু, পাঁচ বছরেও মালিকের শাস্তি হয়নি
এমসিকিউ-মৌখিকে নিয়োগ পৌনে পাঁচ হাজার ডাক্তার
আন্তর্জাতিক
আরব দের সঙ্গে গোপন সম্পর্ক প্রকাশ্যে আনছে ইজরাইল
জিম্বাবুয়ের নতুন নেতা নানগাগওয়া ‘নির্মম রাজনীতিক’
রাজনীতি
প্রার্থী জট নিয়ে কৌশলী আ’লীগ পুনরুদ্ধারে সক্রিয় জাতীয় পার্টি
বিএনপিকে আর জ্বালাও-পোড়াও করতে দেয়া হবে না
খেলা
নেইমার-কাভানির এক হালি, পিএসজির গোল উৎসব
গ্রুপ চ্যাম্পিয়ন হয়ে নক আউট পর্বে বার্সা
বাংলাদেশ-মিয়ানমার চুক্তি জনসম্মুখে প্রকাশের দাবি বিএনপির
অন্তর্কলহে নিজেদের ১৫ সঙ্গীর শিরশ্ছেদ করল আইএস
আরবদের সঙ্গে গোপন সম্পর্ক প্রকাশ্যে আনছে ইজরাইল
জিম্বাবুয়ের নতুন নেতা নানগাগওয়া ‘নির্মম রাজনীতিক’
রাজধানীতে পুলিশের সাথে ‘বন্দুকযুদ্ধে’ নিহত ১
আটক সৌদি প্রিন্সদের নির্যাতনে মার্কিন নাগরিক ভাড়া!
পৃথিবীর ভূস্বর্গ কাশ্মীরের হজরতবাল মসজিদ
প্রার্থী জট নিয়ে কৌশলী আ’লীগ পুনরুদ্ধারে সক্রিয় জাতীয় পার্টি
কেন্দ্রীয় ব্যাংকের ডিজি নিয়োগে নীতিমালা নেই
অতিরিক্ত সচিব হচ্ছেন দেড়শ’ কর্মকর্তা
প্রথম পাতা
শেষ পাতা
খবর
নগর-মহানগর
সম্পাদকীয়
উপসম্পাদকীয়
বাতায়ন
চিঠিপত্র
দ্বিতীয় সংস্করণ
আনন্দ নগর
আইটি বিশ্ব
দশ দিগন্ত
খেলা
বাংলার মুখ
টিউটোরিয়াল
শোক সংবাদ
মৃত্যুবার্ষিকী
বিচ্ছু
RSS Feed
Mobile App
ভারপ্রাপ্ত সম্পাদক : সাইফুল আলম, প্রকাশক : সালমা ইসলাম
প্রকাশক কর্তৃক ক-২৪৪ প্রগতি সরণি, কুড়িল (বিশ্বরোড), বারিধারা, ঢাকা-১২২৯ থেকে প্রকাশিত এবং যমুনা প্রিন্টিং এন্ড পাবলিশিং লিঃ থেকে মুদ্রিত।
পিএবিএক্স : ৮৪১৯২১১-৫, রিপোর্টিং : ৮৪১৯২২৮, বিজ্ঞাপন : ৮৪১৯২১৬, ফ্যাক্স : ৮৪১৯২১৭, সার্কুলেশন : ৮৪১৯২২৯। ফ্যাক্স : ৮৪১৯২১৮, ৮৪১৯২১৯, ৮৪১৯২২০
E-mail: jugantor.mail@gmail.com, news.jugantor@gmail.com
Design and Developed by
© ২০০০-২০১৭ সর্বস্বত্ব সংরক্ষিত
উপরে
শিরোনাম :
বাংলাদেশ-মিয়ানমার চুক্তি জনসম্মুখে প্রকাশের দাবি বিএনপির       রাজধানীতে পুলিশের সাথে ‘বন্দুকযুদ্ধে’ নিহত ১       ১১৩ শ্রমিকের মৃত্যু, পাঁচ বছরেও মালিকের শাস্তি হয়নি       বারী সিদ্দিকীর দাফন নেত্রকোনার বাউল বাড়িতে       চুক্তি বাস্তবায়নে বাধা হতে পারে মিয়ানমারের সেনা কর্তারা